### Resume

Boligforeningen Lejerbo anmoder om godkendelse af skema C og byggeregnskab med en samlet anskaffelsespris på 113.151.000 kr.

Byggeriet omfatter 54 familieboliger. 16 af de 54 almene familieboliger er opført med statslige puljemidler.

### Sagsfremstilling

![](data:image/png;base64...)

Byrådet godkendte den 13. december 2017 i pkt. 292 skema A med en anskaffelsessum på 111.259.000 kr.

Efter afholdt licitation godkendte byrådet på mødet den 9. maj 2018 i pkt. 127:

* byrådet godkender skema B med en samlet anskaffelsessum på 113.151.000 kr.,
* byrådet påtager sig forpligtigelsen til at yde garanti for den del af kreditforeningslånet, som på tidspunktet for lånets optagelse har pantesikkerhed ud over 60% af ejendommens værdi,
* byrådet meddeler tilsagn om et kommunelån på 10% af anskaffelsessummen svarende til 11.315.000 kr.,
* at mertilsagn på 0,189 mio. kr. indarbejdes i budgetforslag 2019,
* byrådet godkender en foreløbig årlig boligafgift på 964 kr. pr. m² pr. år ekskl. forbrug,
* at der til dækning af kommunens administrationsudgifter opkræves et gebyr på 2,5 promille af anskaffelsessummen, og
* at den ved skema B godkendte anskaffelsessum er bindende og kun kan forhøjes efter reglerne i § 13, stk. 4 i støttebekendtgørelsen. Eventuelle merudgifter skal således afholdes af bygherren, uden at det får indflydelse på lejen, hvilket betyder, at der ikke kan optages lån eller lignende i afdelingens faste ejendom til finansiering af eventuelle overskridelser.

Lejerbo har fremsendt skema C og byggeregnskab for afdeling 956-2 [adresse] – med anmodning om godkendelse af skema C.

I byggeregnskabet er der afsat et beløb på 521.000 kr. til udskiftning af gulve.

Ligeledes fremgår det af revisors erklæring, at det er usikkert, om beløbet vil være tilstrækkeligt, idet det formentligt vil være nødvendigt at anlægge en voldgiftssag mod leverandøren for at få afklaret leverandørens ansvar for udskiftning af gulve. Lejerbo har hertil tilføjet, at det ikke er afgjort, om der skal anlægges en voldgiftssag da man forhandler med leverandøren.

Lejerbo oplyser, at boligudgifterne ekskl. vand, el og varme udgør i gennemsnit 964 kr. pr. m2 pr år.

Lovgrundlag

Ifølge støttebekendtgørelsens § 46 og § 46 stk. 2 skal kommunalbestyrelsen påse, at de stillede betingelser er opfyldt, og at ansøgningen om godkendelse af den endelige anskaffelsessum indeholder de oplysninger, der skal bruges for at kunne træffe beslutning.

Forvaltningens bemærkninger

Forvaltningen har påset, at de stillede betingelser er opfyldt, og anbefaler, at udvalget godkender anmodningen og byggeregnskabet med en endelig anskaffelsessum på i alt 113.151.000 kr.

### Økonomi

![](data:image/png;base64...)

[adresse] er på i alt 11.315.000 kr.

Ved godkendelse af skema B blev en merudgift på 189.000 kr. godkendt og afsat. Beløbet er udbetalt i 2020.

[adresse]

I forbindelse med byrådets godkendelse af skema B godkendte byrådet samtidig at stille garanti for realkreditlånet med et garantibehov på 54,09%.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget godkender skema C med en anskaffelsessum på 113.151.000 kr. |
| at | udvalget godkender en endelig årlig boligudgift ekskl. varme, el og vand på op til 946 kr. pr. m2 pr. år. |

### Beslutning

Godkendt.